pythainlp/thaigov-v2-corpus-22032023 huggingface dataset:
วันจันทร์ที่ 27 กุมภาพันธ์ 2566
27/02/2566
ปลัดฯ ณัฐพล นำทีม MIND ตรวจเยี่ยมการดำเนินงาน สอจ.พะเยา ย้ำให้โรงงานเดินตามแนว 4 มิติ เพื่อให้ธุรกิจเกิดความเข้มแข็งและยั่งยืน
การตรวจเยี่ยมการดำเนินงาน สอจ.พะเยา ให้โรงงานเดินตามแนว 4 มิติ เพื่อให้ธุรกิจเกิดความเข้มแข็งและยั่งยืน
จังหวัดพะเยา - วันที่ 24 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม ลงพื้นตรวจเยี่ยม พร้อมมอบนโยบายการดำเนินงาน แก่คณะผู้บริหาร ข้าราชการ และเจ้าหน้าที่ สำนักงานอุตสาหกรรมจังหวัดพะเยา พร้อมด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม โดยมี นายพงษ์เกษม โพธิ์แก้ว อุตสาหกรรมจังหวัดพะเยา ให้การต้อนรับพร้อมนำเสนอรายงานภาพรวมการดำเนินงานของสำนักงานอุตสาหกรรมจังหวัดพะเยา ณ อุตสาหกรรมจังหวัดพะเยา
สอจ.พะเยา ตั้งอยู่ที่ตำบลแม่กา อำเภอเมืองพะเยา จังหวัดพะเยา สินค้าอุตสาหกรรมในจังหวัดส่วนใหญ่เป็นผลผลิตจากพืช การแปรรูปอาหาร และอุตสาหกรรมอโลหะ ปัจจุบันมีเจ้าหน้าที่รวม 18 คน โดยในปี 2566 มีแนวทางในการปฏิบัติงานโดยตอบสนองนโยบาย MIND ใช้ หัว และ ใจ ปั้นอุตสาหกรรมคู่ชุมชน มีแผนการดำเนินงานในด้านการพัฒนาศักยภาพผู้ประกอบการอุตสาหกรรมแปรรูปการเกษตร การส่งเสริมการแปรรูปสินค้าเกษตรเพื่อเพิ่มมูลค่าด้วยเทคโนโลยีและนวัตกรรม เป็นต้น
ปลัดกระทรวงอุตสาหกรรม ได้ให้คำแนะนำว่า การพัฒนาอุตสาหกรรม ต้องให้โรงงานอุตสาหกรรมเติบโตอย่างสมดุล ธุรกิจจึงจะเกิดความยั่งยืน โดยมีองค์ประกอบ 4 มิติ ประกอบด้วย ความสำเร็จของธุรกิจ การดูแลชุมชนและสังคม การรักษาสิ่งแวดล้อม และการกระจายรายได้สู่ชุมชน ซึ่งจะขาดอย่างหนึ่งอย่างใดไปไม่ได้ รวมถึงได้เน้นย้ำให้ สอจ. ประชาสัมพันธ์เชิญชวนสถานประกอบการต่าง ๆ สมัครเข้ารับการคัดเลือกรางวัลอุตสาหกรรม ประจำปี 2566 นอกจากนี้ สอจ. ควรพิจารณาบทบาทภารกิจของหน่วยงาน เพื่อให้การส่งเสริม สนับสนุนและพัฒนาโรงงานอุตสาหกรรมให้มีศักยภาพมากขึ้นและมุ่งสู่ความยั่งยืน เช่น การส่งเสริมให้โรงงานทำถูกกฎหมาย มีการประกอบการที่ดี การดูแลรักษาสิ่งแวดล้อม การพัฒนามาตรฐานผลิตภัณฑ์ เป็นต้น
ด้าน รองปลัดฯ ณัฏฐิญา กล่าวเสริมว่า สอจ. ควรพิจารณายุทธศาสตร์ โครงสร้างพื้นฐาน และแนวทางพัฒนาของจังหวัด เพื่อให้สามารถกำหนดทิศทางในการพัฒนาอุตสาหกรรมได้อย่างถูกต้อง ส่วนในด้านการดูแลสถานที่ทำงาน ก็มีส่วนช่วยส่งเสริมให้เกิดคุณภาพชีวิตการทำงานที่ดี จึงควรดูแลรักษาสิ่งแวดล้อมให้น่าอยู่ และมีสภาพพร้อมใช้งาน
ส่วน หน.ผตร. ขอให้ สอจ. เข้าไปดูแลบริษัท เจ.เค. ชนาธาร จำกัด ที่มีปัญหาด้านน้ำเสียไม่ให้ส่งผลกระทบกับชุมชนโดยรอบ ส่วนบริษัท ไทยลัมเฮง เอสทีอาร์ จำกัด ที่มียางก้อนถ้วยส่งกลิ่นเหม็นไปยังชุมชนโดยรอบ ควรเข้าไปดูแลอย่างใกล้ชิดและแนะนำให้โรงงานสร้างอาคารเป็นแบบระบบปิด นอกจากนี้ ควรสร้างความเข้าใจและทบทวนกระบวนการออกใบอนุญาตโรงงานให้ถูกต้องเป็นไปในแนวทางเดียวกัน
วันอังคารที่ 28 กุมภาพันธ์ 2566
28/02/2566
ครม.ไฟเขียวการก่อสร้างอ่างเก็บน้ำแม่ตาช้าง จ.เชียงราย วงเงินงบประมาณ 1,325 ล้านบาท
ครม.ไฟเขียวการก่อสร้างอ่างเก็บน้ำแม่ตาช้าง จ.เชียงราย วงเงินงบประมาณ 1,325 ล้านบาท
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 ได้อนุมัติให้กรมชลประทานดำเนินโครงการอ่างเก็บน้ำแม่ตาช้าง จ.เชียงราย กรอบวงเงินงบประมาณ 1,325.28 ล้านบาท ตามที่กระทรวงเกษตรและสหกรณ์ เสนอ
โครงการอ่างเก็บน้ำแม่ตาช้าง จะเป็นแหล่งเก็บกักน้ำต้นทุนเพื่อบรรเทาปัญหาการขาดแคลนน้ำเพื่อการอุปโภค-บริโภคของราษฎรในฤดูแล้ง ช่วงบรรเทาอุทกภัยในฤดูฝนและสามารถเป็นแหล่งเพาะพันธุ์ อนุรักษ์สัตว์น้ำ และรักษาสภาพต้นน้ำลำธารฟื้นฟูสภาพป่าไม้ให้ดีขึ้น
น.ส.ไตรศุลี กล่าวว่า กรมชลประทานจะใช้เวลาสำหรับดำเนินการก่อสร้าง 3 ปี ระหว่างปี 2567-69 โดยตัวเขื่อนจะเป็นเขื่อนดินถมชนิดแบ่งส่วน(Zone Type) สันเขื่อนกว้าง 10 เมตร ความยาวเขื่อน 657 เมตร ความสูง 42 เมตร กักเก็บน้ำได้ 32 ล้านลูกบาศก์เมตร โดยเขื่อนหัวงานและอ่างเก็บน้ำของโครงการตั้งอยู่บริเวณบ้านใหม่เจริญ ต.ป่าแดด อ.แม่สรวย จ.เชียงราย โดยพื้นที่ดังกล่าวเป็นที่ป่าทั้งหมดรวม 1,696 ไร่ 2 งาน 37 ตรว. ซึ่งกรมชลประทานได้รับอนุญาตให้เข้าใช้พื้นที่จากกระทรวงทรัพยากรธรรมชาติและสิ่งแวดล้อมแล้ว ประกอบด้วยป่าสงวนแห่งชาติป่าแม่ลาวฝั่งซ้าย 1,595 ไร่ 1 งาน 12 ตร.ว. และป่าไม้ถาวร ตามมติ ครม. วันที่ 7 เม.ย. 36 จำนวน 101 ไร่ 1 งาน 25 ตร.ว.
ทั้งนี้ เมื่อก่อสร้างแล้วเสร็จ โครงการจะสามารถส่งน้ำให้พื้นที่ชลประทาน 12,865 ไร่ แบ่งเป็นพื้นที่ชลประทานปัจจุบัน 4,560 ไร่ และพื้นที่เปิดใหม่ 8,305 ไร่ สามารถส่งน้ำช่วยเหลือพื้นที่การเกษตรจำนวน 17,200 ไร่ และครอบคลุมการอุปโภค บริโภคของประชาชน 4,775 ครัวเรือน ในพื้นที่ ต.ป่าแดด บางส่วนของ ต.ศรีถ้อย และบางส่วนของ ต.แม่พริก อ.แม่สรวย จ.เชียงราย
วันศุกร์ที่ 24 กุมภาพันธ์ 2566
ดีอีเอสร่วมประชุมอนุกรรมการการเข้าถึงและใช้ประโยชน์จากข้อมูลข่าวสารฯ
ดีอีเอสร่วมประชุมอนุกรรมการการเข้าถึงและใช้ประโยชน์จากข้อมูลข่าวสารฯ
วันนี้ (24 กุมภาพันธ์ 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะอนุกรรมการส่งเสริมและพัฒนาการเข้าถึงและใช้ประโยชน์จากข้อมูลข่าวสาร การสื่อสาร บริการโทรคมนาคม เทคโนโลยีสิ่งอำนวยความสะดวกเพื่อการสื่อสาร และบริการโทรคมนาคม เทคโนโลยีสิ่งอำนวยความสะดวกเพื่อการสื่อสาร และบริการสื่อสาธารณะสำหรับคนพิการ ครั้งที่ 1/2566 โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วย นางสาวรัตนา จรูญศักดิ์สิทธิ์ ผู้อำนวยการกองขับเคลื่อนดิจิทัลเพื่อสังคม เข้าร่วมการประชุม ณ ห้องประชุม MOC ชั้น 6 และผ่านสื่ออิเล็กทรอนิกส์
_______________________
วันศุกร์ที่ 24 กุมภาพันธ์ 2566
จุดความร้อนไทยวานนี้พุ่งสูงสุดถึง 2,269 จุด ในเขตพื้นที่ป่าอนุรักษ์พบมากกว่า 1 พันจุด
จุดความร้อนไทยวานนี้พุ่งสูงสุดถึง 2,269 จุด ในเขตพื้นที่ป่าอนุรักษ์พบมากกว่า 1 พันจุด
GISTDA เผยข้อมูลจากดาวเทียมซูโอมิ เอ็นพีพี (Suomi NPP) ของระบบเวียร์ (VIIRS) ไทยพบจุดความร้อนวานนี้ (23 ก.พ. 2566) จำนวน 2,269 จุด ในขณะที่จุดความร้อนของประเทศเพื่อนบ้านอย่างสาธารณรัฐแห่งสหภาพเมียนมาร์ยังครองอันดับหนึ่งอยู่ที่ 3,142 จุด รองลงมาคือกัมพูชา 2,514 จุด, สปป.ลาว 1,582 จุด, เวียดนาม 371 จุด และมาเลเซีย 19 จุด
.
สำหรับจุดความร้อนในประเทศไทยส่วนใหญ่พบในพื้นที่ป่าอนุรักษ์ 1,016 จุด, พื้นที่ป่าสงวนแห่งชาติ 633 จุด, พื้นที่ชุมชนและอื่นๆ 239 จุด, พื้นที่เกษตร 217 จุด, พื้นที่เขต สปก. 144 จุด และพื้นที่ริมทางหลวง 20 จุด ในส่วนของจังหวัดที่พบจุดความร้อนมากที่สุด 5 อันดับคือ #กาญจนบุรี 357 จุด, #ตาก 182 จุด, #อุตรดิตถ์ 136 จุด, #ชัยภูมิ 135 จุด, #กำแพงเพชร 114 จุด ตามลำดับ
.
ส่วนค่าฝุ่น PM2.5 เมื่อตรวจสอบจากแอปพลิเคชัน “เช็คฝุ่น” เมื่อเวลา 10.00 น. พบว่าในหลายจังหวัดของพื้นที่ภาคตะวันออกเฉียงเหนือ อาทิ #อำนาญเจริญ #ยโสธร #ร้อยเอ็ด #มหาสารคาม #นครพนม อยู่ระดับที่เริ่มมีผลต่อสุขภาพ รวมถึงพื้นที่ของกรุงเทพมหานครด้วย แต่อย่างไรก็ตาม ก่อนออกจากบ้านควรสวมหน้ากากอนามัยทุกครั้งเพื่อป้องกันโรคระบบทางเดินหายใจที่อาจจะตามมา
.
สิ่งหนึ่งที่ต้องเฝ้าระวังที่มักจะมากับเหตุการณ์ไฟป่าและจุดความร้อนคือ PM 2.5 สถานการณ์การจุดความร้อนจากประเทศเพื่อนบ้านอาจส่งผลให้เกิด PM 2.5 ได้ในพื้นที่บริเวณชายแดนเนื่องจากได้รับอิทธิพจากประแสลมที่จะพัดผ่านเข้ามา ปัญหาไฟป่าหมอกควัน ส่งผลกระทบให้กับระบบต่างๆ ของประเทศมาโดยตลอด โดยเฉพาะระบบเศรษฐกิจ ระบบสังคม ดังนั้น ในอนาคตอันใกล้นี้ ประเทศไทยกำลังจะได้ใช้ระบบ THEOS-2 อย่างเต็มรูปแบบ ซึ่ง 1 ในภารกิจสำคัญของระบบนี้ คือการสำรวจ วิเคราะห์ และติดตามสถานการณ์ภัยพิบัติที่เกิดขึ้นหรือคาดว่าจะเกิดขึ้น ได้อย่างทันท่วงทีและแม่นยำ เพื่อการสนับสนุนข้อมูลสำคัญให้กับทุกหน่วยงานที่เกี่ยวข้องได้นำข้อมูลไปใช้วางแผน ป้องกัน บรรเทา และแก้ไขปัญหาได้ตรงจุดมากยิ่งขึ้น
.
อย่างไรก็ตาม รายละเอียดข้อมูลเฉพาะพื้นที่ท่านสามารถติดตามจากหน่วยงานหลักที่รับผิดชอบโดยตรงได้ GISTDA ยังคงติดตามและรายงานสถานการณ์อย่างต่อเนื่อง เพื่อเป็นข้อมูลให้กับทุกหน่วยงานที่เกี่ยวข้องได้นำไปใช้บริหารจัดการในพื้นที่
.
ท่านสามารถติดตามข้อมูลเพิ่มเติมได้ที่ https://fire.gistda.or.th และควรติดตามสถานการณ์ฝุ่น PM2.5 ผ่านแอปพลิเคชัน
วันศุกร์ที่ 24 กุมภาพันธ์ 2566
24/02/2566
CBD is now banned in Hong Kong, with a 7-year prison sentence and a fine of up to 4.5 million baht.
CBD is now banned in Hong Kong, with a 7-year prison sentence and a fine of up to 4.5 million baht.
February 23, 2023, Deputy Government Spokesperson Ratchada Thanadirek disclosed that Hong Kong government has launched a tourism promotional campaign which is expected to attract tourists from all over the world, including Thai tourists. The government would like to remind Thai tourists to understand the prohibitions of CBD in Hong Kong as well.
For travelling to Hong Kong, the Ministry of Foreign Affairs has warned Thai visitors that it is strictly forbidden to bring cannabis oil or any products containing cannabidiol (CBD) into Hong Kong because CBD is banned in Hong Kong as a "dangerous drug". Possession could lead to seven years in prison and also a fine of up to 4.5 million baht, and possible life imprisonment if manufacturing or exporting CBD to Hong Kong.
Thai tourists can reach the Royal Thai Consulate-General in Hong Kong by phone at +852 6821 1545-6, by email at [emailprotected], or on Facebook at Royal Thai Consulate-General, Hong Kong.
วันพุธที่ 1 มีนาคม 2566
01/03/2566
โฆษกรัฐบาลเผย นายกฯ ยินดีนักกีฬาเรือใบไทยคว้าแชมป์การแข่งขันเรือใบระดับโลก รายการ 2023 ILCA 7 Masters World Championship เป็นครั้งแรก
โฆษกรัฐบาลเผย นายกฯ ยินดีนักกีฬาเรือใบไทยคว้าแชมป์การแข่งขันเรือใบระดับโลก รายการ 2023 ILCA 7 Masters World Championship เป็นครั้งแรก
วันนี้ (วันที่ 1 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับ ท็อป จ่าโท กีรติ บัวลง นักกีฬาเรือใบโอลิมปิกไทย 2 สมัย สามารถคว้าแชมป์ในการแข่งขันเรือใบชิงแชมป์โลก ในรายการ 2023 ILCA 7 Masters World Championship ระหว่างวันที่ 18 – 26 กุมภาพันธ์ 2566 ที่สโมสรราชณวรุณในพระบรมราชูปถัมภ์ เขาพระตำหนัก พัทยา จังหวัดชลบุรี สะท้อนถึงศักยภาพของนักกีฬาที่สามารถทำผลงานได้อย่างดีเยี่ยม และประสบความสำเร็จเป็นครั้งแรกในรายการนี้
โฆษกประจำสำนักนายกรัฐมนตรี กล่าวว่า จากการแข่งขันในรายการนี้ แบ่งการแข่งขันออกเป็น 4 รุ่น ได้แก่ 1. รุ่นแอพเพรนทิส (Apprentice) 2. รุ่นมาสเตอร์ (Master) 3. รุ่นแกรนด์ มาสเตอร์ (Grand Master) และ 4. รุ่นเกรท แกรนด์ มาสเตอร์ (Great Grand Master) แข่งขันทั้งหมด 12 รอบ โดยในรุ่นแอพเพรนทิส (Apprentice) ช่วงอายุ 30-44 ปี ท็อป จ่าโท กีรติ บัวลง นักกีฬาเรือใบของไทย สามารถคว้าเหรียญทอง จากการทำผลงานได้อย่างดีเยี่ยมมาตลอด โดยทำผลงานชนะเลิศเป็นอันดับ 1 ถึง 10 รอบในการนับคะแนนแข่งขัน 11 รอบ ทั้งนี้ มีนักกีฬาเข้าร่วมแข่งขันทั้งสิ้น 118 คน จาก 24 ประเทศ
“นายกรัฐมนตรีชื่นชมและยินดีกับนักกีฬาเรือใบของไทยที่สร้างชื่อเสียงและความภาคภูมิใจให้กับประเทศไทยได้อย่างต่อเนื่อง และขอบคุณหน่วยงานที่เกี่ยวข้องที่เป็นผู้อยู่เบื้องหลังการสนับสนุน การฝึกซ้อม ผลักดันให้นักกีฬาเรือใบของไทยประสบความสำเร็จ และเชื่อมั่นว่าความสำเร็จครั้งนี้จะเป็นกำลังใจ รวมทั้งเป็นแรงบันดาลใจให้กับนักกีฬาเรือใบไทยคนอื่น ๆ ได้ยึดเป็นแบบอย่างต่อไป ส่วนคนที่ผิดหวังจากการแข่งขันขอให้ถือเป็นประสบการณ์และตั้งใจฝึกซ้อมเพื่อชัยชนะในอนาคต” นายอนุชาฯ กล่าว
วันพุธที่ 1 มีนาคม 2566
01/03/2566
รัฐมนตรีว่าการกระทรวงยุติธรรม เตรียมขนกระทรวงยุติธรรม ลงภาคใต้ ดูสาธิตแข่งขันชนวัว เพื่อกำหนดในกฎหมายส่งเสริมปศุสัตว์ หลังผ่านครม.แล้ว
รัฐมนตรีว่าการกระทรวงยุติธรรม เตรียมขนกระทรวงยุติธรรม ลงภาคใต้ ดูสาธิตแข่งขันชนวัว เพื่อกำหนดในกฎหมายส่งเสริมปศุสัตว์ หลังผ่านครม.แล้ว แย้ม จับตา จะไปช่วยจะไปช่วยขับเคลื่อนเรื่องวัวให้พรรคใด
วันที่ 1 มีนาคม 2566 เมื่อเวลา 10.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม โดยมีนางพงษ์สวาท กายอรุณสุทธิ์ ปลัดกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม พร้อมด้วยผู้บริหารกระทรวง เข้าร่วม ที่กระทรวงยุติธรรม
โดยนายสมศักดิ์ กล่าวว่า วันที่ 2-4 มีนาคม นี้ ตนมีกำหนดการเดินทางลงพื้นที่จังหวัดนครศรีธรรมราช จังหวัดตรัง และจังหวัดสงขลา เพื่อสร้างการรับรู้และการมีส่วนร่วมภาคประชาชนในการป้องกัน ปราบปราม และแก้ไขปัญหายาเสพติด พร้อมจะลงพื้นที่ติดตามการสาธิตแข่งขันชนวัวด้วย เพื่อให้ผู้บริหารกระทรวงยุติธรรม ที่กำลังขับเคลื่อนออกกฎหมายส่งเสริมปศุสัตว์ ได้เห็นภาพและเข้าใจมากยิ่งขึ้น เพราะการออกกฎหมาย ก็เพื่อให้แต่ละสนามมีมาตรฐานกลาง อย่างบางสนามในพื้นที่ภาคใต้ ยังเป็นสี่เหลี่ยม ซึ่งเสี่ยงที่วัวจะเข้ามุมและพลาดเสียชีวิตได้ ดังนั้น เราต้องยกเลิกสนามสี่เหลี่ยม และปรับให้เป็นสนามวงกลม
นายสมศักดิ์ กล่าวอีกว่า การแข่งขันชนวัวที่ผ่านมา อาจจะแยกวัวไม่ออก เนื่องจากสีของวัวอาจจะเหมือนกัน ส่งผลให้นักท่องเที่ยวไม่เข้าใจ ตนจึงได้เปลี่ยนการท่องเที่ยว ด้วยการเสนอให้แต่ละสนามชนวัว ทำสัญลักษณ์ให้แตกต่าง เช่น ผ้าพันเขาแต่ละตัว หรือ ติดสติ๊กเกอร์แบ่งสี โดยเรื่องเหล่านี้ทั้งหมด จะถูกกำหนดอยู่ในกฎหมายที่กระทรวงยุติธรรม กำลังผลักดันอยู่ ที่ขณะนี้ ผ่านความเห็นชอบจากคณะรัฐมนตรีแล้ว เมื่อวันที่ 21 ก.พ.ที่ผ่านมา ซึ่งจะช่วยยกระดับให้กีฬาชนวัว มีความปลอดภัยเป็นไปตามมาตรฐานสากล โดยจะช่วยดึงดูดให้นักท่องเที่ยวเข้ามาชมได้ง่ายขึ้น
“ขณะนี้ หลายหน่วยงานก็ได้เริ่มสนับสนุนเรื่องนี้แล้ว อย่าง กระทรวงอุตสาหกรรม ก็ได้มอบใบรับรองมาตรฐาน มอก.เอส ให้กับสนามชนวัว เพื่อเข้าสู่มาตรฐานสากลแล้ว จากนี้ ก็จะต้องมีการยกระดับการเพาะสายพันธุ์ ให้ได้มูลค่าหลักล้านบาท และในช่วงฤดูการเลือกตั้ง ก็ถือว่า เป็นสิ่งที่น่ายินดีกับพี่น้องเกษตรกร ที่หลายพรรคการเมือง เริ่มแข่งเสนอนโยบายเกี่ยวกับการเลี้ยงวัวแล้ว เช่น พรรครวมไทยสร้างชาติ ที่ได้เสนอนโยบายโครงการวัวล้านครอบครัว หรือ พรรคเพื่อไทย ที่เริ่มพูดถึงโครงการโคล้านตัวแล้วเหมือนกัน ซึ่งนโยบายเรื่องวัว ผมคิดมาแล้ว 20 ปี ดังนั้น การที่หลายพรรคการเมืองให้ความสนใจ ก็เท่ากับว่า ความคิดของผมยังทันสมัย จึงเป็นนโยบายของหลายพรรคในวันนี้ แต่พรรคไหนจะได้ตัวผมไปขับเคลื่อนเรื่องนี้ ก็ต้องรอติดตามดู” รมว.ยุติธรรม
วันอังคารที่ 28 กุมภาพันธ์ 2566
28/02/2566
ครม.อนุมัติงบกลาง 826.68 ล้านบาท เป็นค่าใช้จ่ายดำเนินโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด
ครม.อนุมัติงบกลาง 826.68 ล้านบาท เป็นค่าใช้จ่ายดำเนินโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 อนุมัติงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่าย เพื่อกรณีฉุกเฉินหรือจำเป็น สำหรับเป็นค่าใช้จ่ายโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด ประจำปีงบประมาณ 2566 วงเงิน 826.68 ล้านบาท ตามที่กระทรวงมหาดไทยเสนอ
ทั้งนี้ กรมการปกครอง กระทรวงมหาดไทยได้จัดทำโครงการช่วยเหลือผู้เสพยา/ผู้ติดยาเสพติดของศูนย์ฟื้นฟูสภาพทางสังคมฯ ขึ้นเพื่อให้ความช่วยเหลือผู้เสพ/ผู้ติดยาเสพติดให้สามารถกลับคืนสู่ชุมชนและใช้ชีวิตอย่างปกติสุข ซึ่งโครงการนี้ สืบเนื่องมากจากที่รัฐบาลได้มีนโยบายการแก้ไขปัญหายาเสพติดเป็นเรื่องเร่งด่วน และนายกรัฐมนตรีได้มีคำสั่ง ตั้งคณะกรรมการขับเคลื่อนวาระแห่งชาติด้านการป้องกันและปราบปรามยาเสพติดและอาวุธปืน โดยมีนายกรัฐมนตรีเป็นประธาน รมว.มหาดไทยและปลัดกระทรวงมหาดไทย เป็นกรรมการ ซึ่งคณะกรรมการชุดดังกล่าวได้กำหนดมาตรการด้านการบำบัดผู้ติดยาเสพติด แบ่งเป็น 3 ระยะ ระยะเร่งด่วน ระยะกลาง และระยะต่อเนื่อง
โดยในระยะเร่งด่วนนั้นได้ให้กระทรวงมหาดไทยค้นหาผู้เสพยาเสพติดในหมู่บ้าน ชุมชน และจัดตั้งศูนย์ฟื้นฟูสภาพทางสังคมให้ครบทุกจังหวัด เพื่อดำเนินการให้ผู้เสพยาสามารถกลับสู่สังคมได้
น.ส.ไตรศุลี กล่าวว่า กลุ่มเป้าหมายที่จะได้รับความช่วยเหลือผ่านโครงการฯ มาจากที่กรมการปกครองดำเนินการสำรวจ และรวบรวมและจัดทำบัญชีรายชื่อผู้ค้ายาและผู้เสพยาเสพติด ด้วยการค้นหาผู้เกี่ยวข้องในตำบล หมู่บ้านทั่วประเทศ 119,195 คน และดำเนินการคัดกรองเหลือ 100,000 คน โดยกลุ่มเป้าหมายจะได้รับความช่วยเหลือโดยยึดหลัก ผู้เสพคือผู้ป่วยที่ต้องได้รับการบำบัดรักษา และป้องกันไม่ให้กลุ่มเสี่ยงเข้าไปเป็นเหยื่อยาเสพติด โดยใช้กระบวนการมีส่วนร่วมของทุกภาคส่วน โดยมีระยะเวลาดำเนินโครงการตั้งแต่การค้นหากลุ่มเป้าหมาย การฝึกอบรม และติดตามดูแลหลังผ่านการอบรมเป็นเวลา 1 ปี ตั้งแต่ ต.ค. 65-ก.ย. 66
สำหรับขั้นตอนการฝึกอบรมกลุ่มเป้าหมายจะดำเนินการ 15 วัน โดยมีกิจกรรมในส่วนการเสริมสร้างความเข้มแข็งทางร่างกาย จิตใจ และปรับเปลี่ยนทัศนคติการใช้ชีวิต รวมถึงการฝึกอาชีพ และการประกอบอาชีพ
น.ส.ไตรศุลี กล่าวว่า กระทรวงมหาดไทยได้ชี้แจงรายละเอียดของการใช้จ่ายงบประมาณตามโครงการฯ วงเงิน 826.68 ล้านล้าน ประกอบด้วย ค่าอาอาหารสำหรับผู้เช้ารับการฝึกอบรม 516 ล้านบาท, ค่าสมนาคุณวิทยากร 104 ล้านบาท, ค่าอาหารว่างและเครื่องดื่มสำหรับผู้เข้ารับการฝึกอบรม 75 ล้านบาท, ค่าพาหนะสำหรับวิทยากร 69.60 ล้านบาท, ค่าบำรุงสานที่ 27 ล้านบาท, ค่าพาหนะผู้เข้าร่วมอบรม 20 ล้านบาท, ค่าวัสดุอุปกรณ์5 ล้านบาท, ค่าถ่ายเอกสาร 4.5 ล้านบาท, ค่าใช้จ่ายในพิธีเปิด-ปิด 3 ล้านบาท ค่าประกาศนยบัตร 1.5 ล้านบาท และค่าใช้จ่ายในการติดตามผลการดำเนินงาน 6.8 แสนบาท
วันอังคารที่ 28 กุมภาพันธ์ 2566
กรมเจ้าท่า เร่งขุดลอกร่องน้ำทางเรือเดิน ส่งเสริมเศรษฐกิจชุมชน สนับสนุนการท่องเที่ยว ตามนโยบายคมนาคม
...
กรมเจ้าท่า เร่งขุดลอกร่องน้ำทางเรือเดิน ส่งเสริมเศรษฐกิจชุมชน สนับสนุนการท่องเที่ยว ตามนโยบายคมนาคม
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดำเนินการขุดลอก พัฒนาและบำรุงรักษาร่องน้ำทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ำ การอุปโภคบริโภค ส่งเสริมอาชีพประมงและเศรษฐกิจชุมชน
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า ได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) ควบคุม กำกับ สำนักพัฒนาและบำรุงรักษาทางน้ำ ให้เป็นไปตามนโยบายและแผนงาน เพื่อช่วยเหลือประชาชน โดยมีความคืบหน้าผลการดำเนินงานของสำนักงานพัฒนาและบำรุงรักษาทางน้ำที่ 3 และสำนักงานพัฒนาและบำรุงรักษาทางน้ำที่ 4 ดังนี้
สำนักงานพัฒนาและบำรุงรักษาทางน้ำที่ 3 ได้เปิดหน่วยปฏิบัติงานขุดลอกร่องน้ำบางดุก ตำบลไม้ขาว อำเภอถลาง จังหวัดภูเก็ต ใช้เรือเจ้าท่า ข.7 และ เรือเจ้าท่า 27 เป็นเครื่องจักรปฏิบัติงาน เพื่อแก้ไขปัญหาความเดือดร้อนให้กับผู้ใช้ร่องน้ำทางเรือเดินเนื่องจากไม่สามารถนำเรือเข้า - ออกร่องน้ำได้ตลอดเวลา ขุดลอกตั้งแต่ กม. - 1+250 ถึง กม.0+000 รวมระยะทาง 1,250 เมตร ความกว้างที่ก้นร่อง 30 - 40 เมตร ความลึก 2.0 เมตร (จากระดับน้ำลงต่ำสุด) ปริมาณวัสดุขุดลอกตามแผน 139,161.25 ลูกบาศก์เมตร ขณะนี้สามารถปฏิบัติงานขุดลอกได้เนื้อดินสะสมรวม 80,340 ลูกบาศก์เมตร คิดเป็นร้อยละ 57.74 ผลที่ได้จากการขุดลอก เรือสามารถเข้า - ออกร่องน้ำได้ตลอดเวลา เรือสามารถหลบคลื่นลมมรสุม ส่งเสริมอาชีพประมง การท่องเที่ยวในพื้นที่และบริเวณใกล้เคียง บำรุงรักษาร่องน้ำลดสิ่งกีดขวาง เพิ่มพื้นที่ระบายน้ำ ซึ่งโครงการดังกล่าวจะมีประชาชนได้รับประโยชน์จากการขุดลอกประมาณ100 ครัวเรือน เรือขนาด 10 ตันกรอส เป็นเรือประมงพื้นบ้านแบบเพลาใบจักรยาว ประมาณ 50 ลำ สามารถเข้าออกร่องน้ำได้สะดวกและปลอดภัย ช่วยส่งเสริมเศรษฐกิจชุมชน และการท่องเที่ยว
สำนักงานพัฒนาและบำรุงรักษาทางน้ำที่ 4 หน่วยปฏิบัติงานขุดลอกร่องน้ำคลองยวน อำเภอควนขนุน จังหวัดพัทลุง ใช้รถขุด สข.6 และเรือเจ้าท่า ป 302 ความลึกก้นร่องน้ำ 1.30 เมตร ความกว้างร่องน้ำ 15 เมตรเพื่อแก้ไขความเดือดร้อนจากปัญหา ผักตบชวา และวัชพืชต่าง ๆ กีดขวางทางน้ำตลอดร่องน้ำ และมีซากต้นไม้กีดขวางร่องน้ำเป็นจำนวนมาก ขณะนี้สามารถปฏิบัติงานขุดลอกได้ระยะทาง 828 เมตร คิดเป็นร้อยละ 28 จากระยะทางตามแผน 2,900 เมตร ปริมาณเนื้อดินที่ขุดได้ 11,327.28 ลูกบาศก์เมตร คิดเป็นร้อยละ 32 จากเนื้อดินตามแผน 35,014.77 ลูกบาศก์เมตร ผลที่ได้จากโครงการฯ เรือสามารถเข้า - ออก ร่องน้ำได้สะดวกและปลอดภัย เรือสามารถหลบคลื่นลมมรสุม ส่งเสริมอาชีพประมงและการท่องเที่ยวในพื้นที่และบริเวณใกล้เคียง - บำรุงรักษาร่องน้ำลดสิ่งกีดขวางทางน้ำเพิ่มประสิทธิภาพในการระบายน้ำออกสู่ทะเลสาบสงขลา ลดปัญหาความเน่าเสียของน้ำในลำคลอง ลดปัญหาอุทกภัยในพื้นที่ตำบลพนางตุง อำเภอควนขนุน จังหวัดพัทลุง ประชาชนประมาณ 100 ครัวเรือน เรือขนาด 1 ตันกรอส ประมาณ 80 ลำจะได้รับประโยชน์ในการขุดลอกในครั้งนี้
วันพฤหัสบดีที่ 23 กุมภาพันธ์ 2566
รองปลัด.กษ. เข้าร่วมประชุมคณะกรรมการนโยบายและบริหารจัดการมันสำปะหลัง ครั้งที่ 1/2566
รองปลัด.กษ. เข้าร่วมประชุมคณะกรรมการนโยบายและบริหารจัดการมันสำปะหลัง ครั้งที่ 1/2566
วันพฤหัสบดีที่ 23 กุมภาพันธ์ เวลา 11.00 น. นายสินิตย์ เลิศไกร รัฐมนตรีช่วยว่าการกระทรวงพาณิชย์ เป็นประธานการประชุมคณะกรรมการนโยบายและบริหารจัดการมันสำปะหลัง ครั้งที่ 1/2566 ณ ห้องประชุมกิติยากรวรลักษณ์ สำนักงานปลัดกระทรวงพาณิชย์ โดยปลัดกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมประชุมดังกล่าวผ่านระบบ Zoom Meeting มีเรื่องที่สำคัญในที่ประชุมคือ
1) สถานการณ์การผลิตและการตลาดมันสำปะหลัง
2) โครงการประกันรายได้เกษตรกรผู้ปลูกมันสำปะหลัง และมาตรการคู่ขนาด ปี2565/66
3) ปรับปรุง/เพิ่มเติมองค์ประกอบ หน้าที่และอำนาจของคณะอนุกรรมการฯ
ทั้งนี้ ในที่ประชุมได้มีข้อเสนอแนะคือ ขอให้หน่วยงานที่เกี่ยวข้อง พิจารณาแหล่งเงินตามความจำเป็น โดยต้องไม่เกินกรอบวงเงินตามมาตรา 28 แห่ง พ.ร.บ. วินัยการเงินการคลัง หรือแหล่งเงินอื่นๆตามความจำเป็น และเห็นชอบการยืนยันโครงการประกันรายได้เกษตรกรผู้ปลูกมันสำปะหลังและมาตาการคู่ขนาน ปี 2565/66 ต่อไป
วันศุกร์ที่ 24 กุมภาพันธ์ 2566
24/02/2566
ก.แรงงาน ร่วมกับ สน. พระราชวัง กวาดล้างต่างด้าวแย่งงานคนไทย “ปากคลองตลาด”
รัฐมนตรีว่าการกระทรวงแรงงาน สั่งการกรมการจัดหางาน ลงพื้นที่ปากคลองตลาด ตรวจสอบใบอนุญาตทำงานคนต่างชาติ  เตือนไม่มีใบอนุญาตทำงาน หรือทำงานนอกเหนือสิทธิ มีโทษทั้งนายจ้าง – ลูกจ้าง
วันที่ 24 กุมภาพันธ์ 2566นายสุชาติ ชมกลิ่น รัฐมนตรีว่าการกระทรวงแรงงานสั่งการกรมการจัดหางาน ลงพื้นที่ปากคลองตลาด เพื่อตรวจสอบ ปราบปรามคนต่างชาติที่ลักลอบทำงานโดยผิดกฎหมายและคนต่างชาติที่ไม่ดำเนินการตามมติคณะรัฐมนตรีเมื่อวันที่ 5 กรกฎาคม 2565 ที่นายจ้างนำมาทำงานในสถานประกอบการ โดยมีนายไพโรจน์ โชติกเสถียร อธิบดีกรมการจัดหางานร่วมกับพ.ต.ท.ภาวัต วรรธสุภัทร รอง ผกก.จร รักษาราชการแทน ผกก สน.พระราชวัง นำชุดอำนวยการฯ และเจ้าหน้าที่สำนักงานจัดหางานกรุงเทพมหานครพื้นที่ 8 ลงพื้นที่ตรวจสอบ
นายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานลงพื้นที่ตรวจสอบการทำงานของแรงงานต่างชาติ ณ พื้นที่ปากคลองตลาด เพื่อตรวจบังคับใช้กฎหมายกับคนต่างชาติที่ไม่มีใบอนุญาตทำงาน ทำงานนอกเหนือสิทธิ โดยเรื่องนี้สืบเนื่องจากที่พล.อ. ประยุทธ์ จันทร์โอชา นายกรัฐมนตรี มีข้อสั่งการให้กระทรวงแรงงานกวาดล้างแรงงานต่างชาติแย่งงานคนไทยอย่างเข้มงวด เพื่อมิให้กระทบต่อโอกาสการมีงานทำของคนไทย และส่งผลต่อความมั่นคงและระบบเศรษฐกิจของประเทศไทย ซึ่งจากการตรวจสอบสถานประกอบการ 7 แห่ง พบคนต่างด้าวไม่มีใบอนุญาต 3 แห่ง จำนวน 7 คน นอกจากนั้นยังตรวจพบต่างด้าวเข็นรถขายของแย่งอาชีพคนไทยอีก 7 คน รวมทั้งสิ้นเป็นต่างด้าวที่ทำผิดกฎหมาย 14 คน จึงได้ควบคุมตัวส่งพนักงานสอบสวน สน. พระราชวัง ดำเนินคดีข้อหาเป็นคนต่างด้าวทำงานโดยไม่มีใบอนุญาตทำงาน รวมทั้งร้องทุกข์กล่าวโทษดำเนินคดีนายจ้างจำนวน 3 แห่ง ข้อหารับคนต่างด้าวทำงาน โดยที่คนต่างด้าวไม่มีใบอนุญาตทำงาน ซึ่งตามพระราชกำหนดการบริหารจัดการการทำงานของคนต่างด้าว พ.ศ. 2560 และที่แก้ไขเพิ่มเติม คนต่างด้าวที่ทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทำงานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทำงานเข้าทำงาน หรือให้คนต่างด้าวทำงานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทำผิดซ้ำต้องระวางโทษจำคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทำงานเป็นเวลา 3 ปี
“ทั้งนี้ ผู้ที่พบเห็นการจ้างคนต่างชาติทำงานโดยผิดกฎหมาย สามารถแจ้งเบาะแสหรือร้องทุกข์ได้ที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงานชั้น 4 โทร. 023541729 หรือสำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน”อธิบดีกรมการจัดหางานกล่าว
วันพฤหัสบดีที่ 23 กุมภาพันธ์ 2566
รฟม. มอบ "ชุดตั้งตัว" ให้ 10 อันดับผู้ผ่านการคัดเลือก "แผนเปิดร้านน้ำชง" ในโครงการ รฟม. ปั้นอาชีพ ปีที่ 3 "ชงดี มีกำไร"
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับ โครงการรถไฟฟ้าสายสีเหลือง ช่วงลาดพร้าว - สำโรง เดินสายมอบ “ชุดตั้งตัว” ประกอบด้วย เคาน์เตอร์ร้าน อุปกรณ์และวัตถุดิบ ให้แก่ 10 ผู้ผ่านการคัดเลือก แผนงานเปิดร้านน้ำชง ค้าขายได้จริง ภายหลังเข้าอบรมชงกาแฟโบราณและน้ำชงแบบต่าง ๆ ในโครงการ รฟม. ปั้นอาชีพ ปีที่ 3 ตามแนวคิด “ชงดี มีกำไร”
นางสาวจิรฐา วัฒนประดิษฐ์ ผู้อำนวยการสำนักสื่อสารองค์กร รฟม. ในฐานะผู้จัดการโครงการด้านประชาสัมพันธ์และชุมชนสัมพันธ์ โครงการรถไฟฟ้าสายสีเหลืองฯ กล่าวว่า หลังจากจบโครงการ รฟม. ปั้นอาชีพ ปีที่ 3 ซึ่งจัดอบรมฟรี ในหัวข้อ การชงกาแฟโบราณและน้ำชงแบบต่าง ๆ เทคนิคการถ่ายรูปเพื่อโปรโมทสินค้า และการตลาดยุคออนไลน์ เพื่อสร้างอาชีพให้แก่ ชาวชุมชนบริเวณแนวสายทางรถไฟฟ้ามหานคร สายสีเหลือง (MRT Yellow Line) ใน 10 เขตพื้นที่ของกรุงเทพฯ และสมุทรปราการ มีผู้สนใจส่งแผนงานเปิดร้านเข้ามาเพื่อชิง “ชุดตั้งตัว” เป็นจำนวนมาก โดยทาง รฟม. ได้พิจารณามอบชุดตั้งตัวให้กับผู้ที่ผ่านการคัดเลือก 10 ราย ซึ่งนำเสนอแผนงานได้รัดกุม ทำขายได้จริง ทั้งนี้ รฟม. รู้สึกยินดีเป็นอย่างยิ่งที่ได้ร่วมเป็นส่วนหนึ่งในการส่งเสริมให้คนในชุมชนมี อาชีพสร้างรายได้เลี้ยงชีพได้อย่างยั่งยืน
สามารถสอบถามข้อมูลโครงการรถไฟฟ้าสายสีเหลืองฯ ได้ที่เว็บไซต์ www.mrta-yellowline.comเฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
วันศุกร์ที่ 24 กุมภาพันธ์ 2566
กรมทางหลวงชนบท ก่อสร้างสะพานข้ามคลองมหาสวัสดิ์ แก้ปัญหาการจราจรและคอขวดบนถนนราชพฤกษ์เพิ่มประสิทธิภาพการเดินทางให้กับประชาชน
ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2568
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานข้ามคลองมหาสวัสดิ์ ถนนราชพฤกษ์ เพื่อแก้ไขปัญหาจราจรบนทางขนานถนนราชพฤกษ์ บริเวณจุดคอขวด พร้อมรองรับการขยายตัวของเมืองในอนาคต สนับสนุนยุทธศาสตร์การพัฒนาโครงสร้างพื้นฐานด้านคมนาคมขนส่งให้คล่องตัวมากยิ่งขึ้น ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
ปัจจุบันการใช้ที่ดินในพื้นที่จังหวัดนนทบุรีฝั่งตะวันตกของแม่น้ำเจ้าพระยา มีการพัฒนาและเติบโตขึ้นอย่างรวดเร็วโดยเฉพาะริมเขตทางของถนราชพฤกษ์ ทำให้ไม่สามารถรองรับปริมาณการจราจรที่หนาแน่นได้โดยเฉพาะในชั่วโมงเร่งด่วนที่สูงถึง 59,000 คัน/วัน ทำให้ประสิทธิภาพของถนนราชพฤกษ์ลดลง โดยเฉพาะบริเวณสะพานข้ามคลองมหาสวัสดิ์ที่ยังมีสภาพเป็นคอขวดการจราจรติดขัด ส่งผลถึงความปลอดภัยของผู้ใช้รถใช้ถนน มีส่วนทำให้เกิดอุบัติเหตุในสายทาง เนื่องจากเขตทางไม่เพียงพอที่จะก่อสร้างทางขนานในรูปแบบทั่วไปได้ ทช. จึงต้องดำเนินการกำหนดรูปแบบสะพานข้ามคลองมหาสวัสดิ์ให้อยู่ในเขตทางเดิม ซึ่งจะสามารถลดปัญหาสภาพคอขวดและการจราจรในพื้นที่ได้
ได้เข้าดำเนินการปรับพื้นที่เตรียมการก่อสร้างโครงการเมื่อเดือนธันวาคม 2565 ที่ผ่านมา โดยก่อสร้างเป็นสะพานข้ามคลองมหาสวัสดิ์ ขนาด 2 ช่องจราจรต่อทิศทาง บนทางขนานถนนราชพฤกษ์โครงสร้างเสาและโครงสร้างส่วนบนจะเป็นเหล็ก เพื่อให้งานก่อสร้างรวดเร็วและกระทบกับการจราจรบนถนนราชพฤกษ์น้อยที่สุด มีจุดเริ่มต้นงานก่อสร้างประมาณ กม. ที่ 12+850 สิ้นสุดงานก่อสร้างประมาณ กม. ที่ 15+100 สะพานฝั่งขาเข้าความยาวประมาณ 2.1 กิโลเมตร และฝั่งขาออกยาวประมาณ 1.9 กิโลเมตร ใช้งบประมาณในการก่อสร้าง 1,181 ล้านบาท คาดว่าจะดำเนินการแล้วเสร็จในปี 2568
วันพฤหัสบดีที่ 23 กุมภาพันธ์ 2566
23/02/2566
รมว.สุชาติ ส่ง ‘ที่ปรึกษา’ เปิดสัมมนาหนุนนายจ้างพัฒนาฝีมือลูกจ้าง รับสิทธิประโยชน์จากกองทุนพัฒนาฝีมือแรงงาน เพิ่มขีดความสามารถแข่งขันของประเทศ
รมว.สุชาติ ส่ง ‘ที่ปรึกษา’ เปิดสัมมนาหนุนนายจ้างพัฒนาฝีมือลูกจ้าง รับสิทธิประโยชน์จากกองทุนพัฒนาฝีมือแรงงาน เพิ่มขีดความสามารถแข่งขันของประเทศ
วันที่23กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดโครงการสัมมนาเรื่องสิทธิประโยชน์จากกองทุนพัฒนาฝีมือแรงงานภายใต้พระราชบัญญัติส่งเสริมการพัฒนาฝีมือแรงงานพ.ศ. 2545และที่แก้ไขเพิ่มเติมประจำปีงบประมาณพ.ศ.2566โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและผู้เข้าร่วมสัมมนาร่วมต้อนรับณห้องประชุมเดอะการ์เด้นชั้น2โรงแรมลองบีชชะอำตำบลชะอำอำเภอชะอำจังหวัดเพชรบุรี
นางธิวัลรัตน์กล่าวว่ารัฐบาลภายใต้การนำของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกำกับดูแลของท่านสุชาติชมกลิ่นรัฐมนตรีว่าการกระทรวงแรงงานมีความห่วงใยต่อแรงงานทุกกลุ่มรวมทั้งสถานประกอบกิจการโดยเฉพาะสถานประกอบกิจการที่อยู่ในข่ายบังคับตามพระราชบัญญัติส่งเสริมการพัฒนาฝีมือแรงงานพ.ศ. 2545ซึ่งได้รับผลกระทบจากสถานการณ์การแพร่ระบาดของโควิด-19จึงมีนโยบายให้กรมพัฒนาฝีมือแรงงานช่วยเหลือสถานประกอบกิจการที่ดำเนินการตามพ.ร.บ.ในปีพ.ศ. 2565 โดยปรับลดจำนวนลูกจ้างที่ต้องพัฒนาทักษะฝีมือจากเดิมไม่น้อยกว่าร้อยละ50เป็นไม่น้อยกว่าร้อยละ30ไม่ต้องส่งเงินสมทบเข้ากองทุนพัฒนาฝีมือแรงงาน ลดอัตราการส่งเงินสมทบเข้ากองทุนพัฒนาฝีมือแรงงานจากเดิมอัตราร้อยละ1เหลือร้อยละ0.5และขยายระยะเวลาการยื่นขอรับรองหลักสูตรจากเดิมภายใน60วันเป็นภายใน90วันเป็นต้น
นางธิวัลรัตน์กล่าวต่อว่าการสัมมนาในครั้งนี้จัดขึ้นโดยสถาบันพัฒนาฝีมือแรงงาน35เพชรบุรีมีวัตถุประสงค์เพื่อให้ผู้เข้าร่วมสัมมนาได้รับความรู้ความเข้าใจสามารถดำเนินการตามแนวทางการปฏิบัติงานได้ถูกต้องและสถานประกอบกิจการได้รับสิทธิประโยชน์สูงสุดจากพระราชบัญญัติส่งเสริมการพัฒนาฝีมือแรงงานฉบับนี้เนื่องจากพระราชบัญญัติส่งเสริมการพัฒนาฝีมือแรงงานนั้นเป็นกลไกสำคัญอย่างยิ่งในการพัฒนาฝีมือแรงงานให้สอดคล้องกับยุทธศาสตร์ชาติ20ปี“ด้านการพัฒนาและเสริมสร้างศักยภาพทรัพยากรมนุษย์”เพื่อเพิ่มผลิตภาพแรงงานให้แก่สถานประกอบกิจการตอบสนองการเพิ่มขีดความสามารถในการแข่งขันของประเทศโดยให้ผู้ประกอบกิจการมีส่วนร่วมในการพัฒนาทักษะฝีมือแก่ลูกจ้างของตนเองให้มีความรู้ความสามารถในการปฏิบัติงานรวมทั้งพัฒนาปรับปรุงงานให้มีประสิทธิภาพมากยิ่งขึ้นโดยสถานประกอบกิจการได้รับการยกเว้นภาษีเงินได้สำหรับค่าใช้จ่ายที่ใช้ในการจัดฝึกอบรมรวมทั้งได้รับสิทธิและประโยชน์อื่นๆอีกด้วย
+++++++++++++++++++
กองเผยแพร่และประชาสัมพันธ์
23 กุมภาพันธ์2566
วันพฤหัสบดีที่ 23 กุมภาพันธ์ 2566
พลาดไม่ได้ 24 กุมภาพันธ์ นี้ รฟท. เปิดจองตั๋ว ขบวนรถจักรไอน้ำนำเที่ยว
เส้นทางประวัติศาสตร์ กรุงเทพ - อยุธยา เนื่องในวันสถาปนากิจการรถไฟไทยครบ 126 ปี
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เนื่องในโอกาสวันคล้ายวันสถาปนากิจการรถไฟครบรอบ 126 ปี วันที่ 26 มีนาคม 2566 รฟท. ได้จัดเดินขบวนพิเศษรถจักรไอน้ำนำเที่ยว เส้นทางกรุงเทพ - อยุธยา พร้อมกับเปิดโอกาสให้ประชาชน และนักท่องเที่ยว ได้ร่วมเดินทางย้อนอดีตบนเส้นทางรถไฟสายประวัติศาสตร์ และร่วมน้อมรำลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เสด็จพระราชดำเนินทรงประกอบพิธีเปิดการเดินรถไฟระหว่างสถานีกรุงเทพ - สถานีกรุงเก่า เมื่อวันที่ 26 มีนาคม 2439
ทั้งนี้ รฟท. เปิดจำหน่ายตั๋วโดยสาร ตั้งแต่วันที่ 24 กุมภาพันธ์ 2566 เวลา 08.30 น. เป็นต้นไป ที่สถานีรถไฟทุกแห่ง หรือช่องทางจำหน่ายตั๋วระบบออนไลน์ของ รฟท. อัตราค่าโดยสาร รถธรรมดาชั้น 3 ไป - กลับ ผู้ใหญ่/เด็ก ราคา 299 บาท และตู้โดยสารปรับอากาศ (รถโอทอป) ราคา 799 บาท (บริการอาหารว่างและน้ำดื่มทั้งเที่ยวไป - กลับ)
สำหรับการจัดเดินขบวนพิเศษรถจักรไอน้ำนำเที่ยวประวัติศาสตร์ เส้นทางกรุงเทพ - อยุธยา - กรุงเทพ รฟท. ได้นำหัวรถจักรไอน้ำ รุ่นแปซิฟิก หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จำกัด ซึ่งปัจจุบันได้เก็บรักษาและซ่อมบำรุงอยู่ที่โรงรถจักรธนบุรีมาให้บริการลากจูง ในขบวนที่ 901/902 ออกจากสถานีกรุงเทพ (หัวลำโพง) เวลา 08.10 น. ถึงสถานีอยุธยา เวลา 10.20 น. จากนั้นนักท่องเที่ยวมีเวลาเดินทางไหว้พระขอพรสิ่งศักดิ์สิทธิ์ในจังหวัดพระนครศรีอยุธยา และท่องเที่ยวโบราณสถานที่ทรงคุณค่าทางประวัติศาสตร์ หรือร้านอาหารแบบผสมผสานกับบรรยากาศของความเป็นเมืองเก่าประมาณ 6 ชั่วโมง และเดินทางกลับออกจากสถานีอยุธยา เวลา 16.40 น. ถึงกรุงเทพ เวลา 18.55 น.
ทั้งนี้ ขบวนรถจะหยุดรับ-ส่งผู้โดยสารที่สถานีสามเสน บางซื่อ และรังสิต ซึ่งนักท่องเที่ยวสามารถขึ้นหรือลงตามสถานีดังกล่าวได้ ขณะที่ประชาชนทั่วไปที่ไม่ได้เดินทางแต่อาศัยอยู่ใกล้เคียงเส้นทางรถไฟสายกรุงเทพ - อยุธยา สามารถร่วมบันทึกความทรงจำ ถ่ายภาพหัวรถจักรไอน้ำในเส้นทางที่ขบวนรถวิ่งผ่านได้เช่นกัน
นอกจากนี้ พิเศษ สุดสำหรับนักท่องเที่ยวที่เดินทางทริปนี้ รฟท. ร่วมกับ ททท.จังหวัดพระนครศรีอยุธยา มอบบัตรเข้าชมพิพิธภัณฑสถานแห่งชาติเจ้าสามพระยา ที่จัดแสดงโบราณวัตถุที่พบจากกรุพระปรางค์วัดราชบูรณะ และโบราณวัตถุในจังหวัดพระนครศรีอยุธยา ฟรี เพียงแสดงตั๋วโดยสารรถไฟที่จุดลงทะเบียนบริเวณทางเข้าอาคารพิพิธภัณฑสถานแห่งชาติเจ้าสามพระยา สนใจสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
วันอังคารที่ 28 กุมภาพันธ์ 2566
28/02/2566
ชาวสวนยางเฮ! ครม.ไฟเขียว ประกันรายได้ชาวสวนยาง เฟส 4 กว่า 7.64 พันล้าน พร้อมอนุมัติสินเชื่อ 2 หมื่นล้าน หนุนกิจการไม้ยาง เฟส 2
ชาวสวนยางเฮ! ครม.ไฟเขียว ประกันรายได้ชาวสวนยาง เฟส 4 กว่า 7.64 พันล้าน พร้อมอนุมัติสินเชื่อ 2 หมื่นล้าน หนุนกิจการไม้ยาง เฟส 2
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 กุมภาพันธ์ 2566 ว่า ครม.อนุมัติโครงการประกันรายได้เกษตรกรชาวสวนยาง ระยะที่ 4 วงเงิน 7,643.86 ล้านบาท และอนุมัติโครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่ 2 วงเงินกู้ยืม 20,000 ล้านบาท ตามที่กระทรวงเกษตรและสหกรณ์เสนอ
โครงการประกันรายได้เกษตรกรชาวสวนยาง ระยะที่ 4 วงเงิน 7,643.86 ล้านบาท มีระยะเวลาโครงการตั้งแต่เดือนมกราคม – กันยายน 2566 ระยะเวลาประกันรายได้รวม 2 เดือน คือ ตุลาคม – พฤศจิกายน 2565 คุณสมบัติผู้เข้าร่วมโครงการ ต้องเป็นเกษตรกรชาวสวนยางที่ขึ้นทะเบียนกับการยางแห่งประเทศไทย ภายในวันที่ 30 มิถุนายน 2565 และเป็นเกษตรกรที่ปลูกยางในพื้นที่มีเอกสารสิทธิเท่านั้น ซึ่งมีประมาณ 1.6 ล้านคน รวมพื้นที่สวนยางกรีดได้ 18.18 ล้านไร่ ส่วนหลักเกณฑ์และเงื่อนไขอื่นๆ ยังคงเดิม อาทิ 1)เป็นสวนยางอายุ 7 ปีขึ้นไปที่เปิดกรีดแล้ว รายละไม่เกิน 25 ไร่ 2)ราคายางที่ประกันรายได้ มีดังนี้ ยางแผ่นดิบคุณภาพดี 60 บาท/กิโลกรัม น้ำยางสด (DRC 100%) 57 บาท/กิโลกรัม และยางก้อนถ้วย (DRC 50%) 23 บาท/กิโลกรัม 3)แบ่งสัดส่วนรายได้ เจ้าของสวน ร้อยละ 60 และคนกรีดร้อยละ 40 ของเงินค่าประกันรายได้ สำหรับการดำเนินโครงการประกันรายได้เกษตรกรชาวสวนยางที่ผ่านมา 3 ระยะ เริ่มตั้งแต่เดือนตุลาคม 2562 วงเงินสะสมโครงการรวมทั้งสิ้น 46,682.88 ล้านบาท สามารถช่วยเหลือเกษตรกรชาวสวนยางได้เฉลี่ยปีละ 1.4 ล้านคน
นางสาวรัชดา กล่าวด้วยว่า โครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่ 2 วงเงินสินเชื่อ 20,000 ล้านบาท มีระยะเวลา 2 ปี เริ่มตั้งแต่วันที่ ครม. มีมติอนุมัติ โครงการนี้ เป็นการสนับสนุนสินเชื่อให้กับผู้ประกอบการแปรรูปไม้ยางและผลิตภัณฑ์ที่จดทะเบียนในประเทศไทย และมีผู้ถือหุ้นที่มีสัญชาติไทยมากกว่าร้อยละ 50 เพื่อใช้เป็นทุนหมุนเวียนในการรับซื้อไม้ยาง การดำเนินงานกิจการไม้ยาง การขยายกำลังการผลิตและปรับเปลี่ยนเครื่องจักรการผลิตแก่ผู้ประกอบกิจการไม้ยางพาราและผลิตภัณฑ์ โดยรัฐบาลชดเชยดอกเบี้ยให้ผู้ประกอบการในอัตราร้อยละ 3 ต่อปี และค่าดำเนินการ รวมวงเงิน 604 ล้านบาท ซึ่งมีเป้าหมาย คือ 1)ลดพื้นที่ปลูกยาง จำนวน 200,000 ไร่ และ 2)ราคาไม้ยางไม่ต่ำกว่า 1,500 บาทต่อตัน การดำเนินโครงการในระยะที่ผ่านมา สามารถสร้างความเข้มแข็งให้แก่ผู้ประกอบกิจการแปรรูปไม้ยางพาราที่ประสบปัญหาขาดสภาพคล่องจากสถานการณ์โควิด – 19 ได้กว่า 38 บริษัท และสามารถดูดซับไม้ยางจากการโค่นต้นยางได้ 4.22 ล้านตัน จากเป้าหมายที่กำหนดไว้ 6 ล้านตัน
วันพุธที่ 1 มีนาคม 2566
กรมทางหลวงชนบท ชวนเดินทางรับลมบนถนนสาย ลย.2010 จังหวัดเลย สู่ปลายทางที่โอบล้อมด้วยธรรมชาติ
“อ่างเก็บน้ำห้วยกระทิง” ส่งเสริมการท่องเที่ยวภายในประเทศ ตามนโยบายรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เชิญชวนประชาชนเดินทางท่องเที่ยวบนถนนทางหลวงชนบทสาย ลย.2010 จังหวัดเลย เข้าสู่แหล่งธรรมชาติอ่างเก็บน้ำห้วยกระทิง ส่งเสริมเศรษฐกิจการท่องเที่ยวภายในประเทศ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
จังหวัดเลย “เมืองแห่งทะเลภูเขา สุดหนาวในสยาม ดอกไม้งามสามฤดู ถิ่นที่อยู่อริยสงฆ์ มั่นคงความสะอาด” เป็นจังหวัดที่มีแหล่งท่องเที่ยวที่น่าสนใจเป็นจำนวนมาก ทช. ขอแนะนำสถานที่ท่องเที่ยวชื่อดังประจำฤดูร้อนของจังหวัดที่อยู่ห่างตัวเมืองเพียง 20 นาที นั่นคือ “อ่างเก็บน้ำห้วยกระทิง” หรืออ่างเก็บน้ำห้วยน้ำหมานที่โอบล้อมไปด้วยป่าไผ่และภูเขาในพื้นที่วนอุทยานหริรักษ์ พร้อมทั้งกิจกรรมล่องแพชมวิว เล่นน้ำ หรือนั่งพักผ่อนดื่มด่ำบรรยากาศได้ทั้งวันกับครอบครัว หากจะนั่งปาร์ตี้กับเพื่อน ๆ ไปพร้อมกับชิมอาหารพื้นบ้านเลิศรส อาทิ ปลากระบอก ปลาเผา โดยกลุ่มแม่บ้านชุมชน รวมถึงสามารถเดินทางมาสัมผัสไอหมอกสะท้อนแดดยามเช้าบนผืนน้ำ หรือชมแสงอาทิตย์ตกยามเย็นได้ในทุกฤดูกาล นอกจากนี้ ขอแนะนำให้ขับรถไปสัมผัสภูบ่อบิด จุดชมวิวที่สูงที่สุดในเมืองเลย ภูป่าเปาะ จุดชมพระอาทิตย์ขึ้นและตก ชมทะเลหมอก มองเห็นวิวภูหอ และภูอื่น ๆ ได้รอบทิศอีกทั้งสามารถลองแวะไปศึกษาเพิ่มเติมความรู้ที่สถานที่เที่ยวเชิงวัฒนธรรมในอำเภอเชียงคาน คือ บ้านพิพิธภัณฑ์ไทดำ แหล่งเรียนรู้วิถีชีวิต วัฒนธรรม ประเพณี ภาษาของชาวไทดำ สำหรับการเดินทางนั้นสะดวกมาก โดยห้วยกระทิง อยู่ห่างจากตัวเมืองเลยเพียงแค่ประมาณ 17 กิโลเมตร ทช. การเดินทางเริ่มต้นจากแยกแขวงทางหลวงเลยที่ 1 ใช้เส้นทางหลวงแผ่นดินหมายเลข 21 สระบุรี - หล่มสัก ประมาณ 13.8 กิโลเมตร จนถึงสามแยก (กม. ที่ 399) ให้เลี้ยวขวาเข้าสู่ถนนทางหลวงชนบทสาย ลย.2010 จะมีป้ายแนะนำสถานที่ท่องเที่ยวอยู่บริเวณต้นทาง จากนั้น มุ่งหน้าตามเส้นทางไปประมาณ 3.5 กิโลเมตร จะถึงแพชุมชนที่คอยให้บริการอยู่หลายร้าน ซึ่งระหว่างทางสามารถแวะเช็กอินที่จุดถ่ายรูปห้วยกระทิงได้อีกด้วย
ทั้งนี้ ทช. ขอให้ประชาชนเดินทางท่องเที่ยวบนถนนทางหลวงชนบทอย่างมั่นใจ และโปรดสังเกตป้ายจราจร เพื่อความปลอดภัยในการสัญจรของท่าน สามารถสอบถามข้อมูลเพิ่มเติม
วันอังคารที่ 28 กุมภาพันธ์ 2566
กรมเจ้าท่า ส่วนภูมิภาคที่ 1 คุมเข้ม ดูแลความปลอดภัยทางน้ำ
...
กรมเจ้าท่า ส่วนภูมิภาคที่ 1 คุมเข้ม ดูแลความปลอดภัยทางน้ำ
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) มอบหมายให้ กรมเจ้าท่า ดูแลความปลอดภัยและอำนวยความสะดวกให้กับพี่น้องประชาชนในการเดินทางทางน้ำทั่วประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า ได้มอบหมายให้สำนักงานเจ้าท่าส่วนภูมิภาคที่ 1 ที่ครอบคลุมดูแลพื้นที่บริเวณภาคเหนือ ได้แก่ เชียงใหม่ นครสวรรค์ เชียงราย พิษณุโลก และแพร่ โดยพื้นที่ต่าง ๆมีแม่น้ำสายสำคัญ อาทิ แม่น้ำยม แม่น้ำวัง แม่น้ำปิง แม่น้ำน่าน เป็นต้น โดย กรมเจ้าท่า เน้นย้ำ ให้ความสำคัญด้านการดูแลความปลอดภัยทางน้ำแก่ประชาชนในพื้นที่
โดย สำนักงานเจ้าท่าภูมิภาค สาขาพิษณุโลก ได้จัดเจ้าหน้าที่ปฏิบัติงานตามมาตรการของกรมเจ้าท่า ด้านความปลอดภัยในการเดินทางทางน้ำ​ ออกตรวจความพร้อมของเรือ - แพ​โดยสาร เอกสารประจำเรือ ณ จุดจอดเรือ (ชั่วคราว) เขื่อนภูมิพล อำเภอสามเงา จังหวัดตาก มีจำนวนผู้โดยสารมาใช้บริการแพโดยสาร จำนวน 2 แพ ผู้โดยสารมีจำนวน 48 คน จากผลการตรวจสอบเรือ - แพโดยสาร มีความพร้อมในการใช้งาน จำนวนประชาชน ผู้ใช้บริการไม่หนาแน่น สามารถระบายผู้โดยสารได้ พร้อมกันนี้ ได้ประชาสัมพันธ์เน้นย้ำ นักท่องเที่ยวต้องสวมชูชีพขณะโดยสารเรือ หรือแพทุกครั้ง ผู้ควบคุมเรือห้ามบรรทุกผู้โดยสารเกินกว่าจำนวนที่กำหนด ตรวจเช็คเรือ อุปกรณ์ประจำเรือ ให้ปลอดภัยและเป็นไปตามมาตรฐานที่กรมเจ้าท่ากำหนด และติดตามประกาศแจ้งเตือนจากหน่วยงานราชการและกรมอุตุนิยมวิทยา ก่อนออกเดินเรือทุกครั้ง และหากท่านใดพบเห็นเหตุการณ์ความไม่ปลอดภัยทางน้ำ โทรสายด่วนกรมเจ้าท่า 1199 ได้ตลอด 24 ชั่วโมง
วันพุธที่ 1 มีนาคม 2566
ศูนย์ฝึกพาณิชย์นาวี กรมเจ้าท่า เปิดหลักสูตรฝึกอบรมเดือนมีนาคม เพิ่มทักษะให้กับคนเรือ สร้างความปลอดภัยการสัญจรทางน้ำเพิ่มมากขึ้น
...
ศูนย์ฝึกพาณิชย์นาวี เปิดหลักสูตรฝึกอบรมเดือนมีนาคม เพิ่มทักษะให้กับคนเรือ สร้างความปลอดภัยการสัญจรทางน้ำเพิ่มมากขึ้น
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้ศูนย์ฝึกพาณิชย์นาวี กรมเจ้าท่า เปิดสอนหลักสูตรเพื่อเพิ่มทักษะให้กับคนเรือ เป็นไปตามนโยบายของรัฐบาลและกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม กลุ่มฝึกอบรมศูนย์ฝึกพาณิชย์นาวีได้เปิดหลักสูตรฝึกอบรมเดือนมีนาคม จำนวน 3 สูตร ได้แก่
- หลักสูตรทบทวนพื้นฐานคนประจำเรือ Refresher Course for Basic Safety Training วันอบรม 4-6 มีนาคม 2566 และ วันอบรม 25-27 มีนาคม 2566 ค่าอบรม 2,500 บาท
- หลักสูตรการบริหารทรัพยากรในห้องเครื่อง (Engine-Room Resource Management) (Model Course2.07) วันอบรม 13-18 มีนาคม 2566 ค่าอบรม 7,000 บาท
- หลักสูตรพนักงานวิทยุคมนาคมประเภททั่วไปประจำเรือ GMDSS (GOC) General Operator's Certificate for the global maritime Distress and safety System (Model Course 1.25) วันอบรม 20 มีนาคม - 3 เมษายน 2566 ค่าอบรม 9,000 บาท
ทั้งนี้ เพื่อเป็นการทบทวนความสามารถหลักสูตรของคนประจำเรือ สร้างเครือข่าย สร้างความปลอดภัยการสัญจรทางน้ำเพิ่มมากขึ้น ผู้สนใจสามารถสอบถามเพิ่มเติมได้ที่ หลักสูตรฝึกอบรม ติดต่อ 0 2756 4971 ถึง 135 / 114 หรือ 082 109 7600 Line : Trainingmmtc
วันศุกร์ที่ 24 กุมภาพันธ์ 2566
​กรมหม่อนไหมเปิดตลาดเส้นไหม เชื่อมโยงเกษตรกรผู้ผลิตกับกลุ่มเกษตรกรทอผ้าไหม ตามนโยบายตลาดนำการผลิต
​กรมหม่อนไหมเปิดตลาดเส้นไหม เชื่อมโยงเกษตรกรผู้ผลิตกับกลุ่มเกษตรกรทอผ้าไหม ตามนโยบายตลาดนำการผลิต
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดโครงการสัมมนาเชื่อมโยงตลาดเส้นไหมระหว่างเกษตรกรผู้ผลิตเส้นไหมกับกลุ่มเกษตรกรผู้ทอผ้าไหม และเป็นสักขีพยานการลงนามข้อตกลงซื้อขายเส้นไหมและผู้ทอผ้าไหม โดยมี นายสมเกียรติ กอไพศาล ประธานคณะทำงานรัฐมนตรีว่าการกระทรวงเกษตรและสหกรณ์ นายประกอบ เผ่าพงศ์ อธิบดีกรมหม่อนไหม และผู้บริหารกระทรวงเกษตรและสหกรณ์ เข้าร่วม ณ โรงแรมรีเจ้นท์ ชะอำ หัวหิน อำเภอชะอำ จังหวัดเพชรบุรี โดยการจัดงานดังกล่าวมีวัตถุประสงค์ เพื่อเชื่อมโยงเครือข่าย ระหว่างผู้ผลิตเส้นไหมซึ่งเป็นวัตถุดิบสำคัญในการผลิตผ้าไหม กับกลุ่มผู้ทอผ้าไหม ในเขตพื้นที่รับผิดชอบของสำนักงานฯ 27 จังหวัด ตั้งแต่จังหวัดสุพรรณบุรี อุทัยธานี จังหวัดภาคตะวันตก กรุงเทพมหานครและปริมณฑล ที่สำคัญ คือ 14 จังหวัดภาคใต้ ซึ่งมีกลุ่มทอผ้าและผู้ประกอบการทอผ้าไหมเป็นจำนวนมากกว่า 460 ราย มีความต้องการเส้นไหม ปีละกว่า 5 – 7 ตันต่อปี และเป็นที่ทราบกันโดยทั่วไปอยู่แล้วว่า เมื่อนำอาชีพการปลูกหม่อนเลี้ยงไหมที่เป็นอาชีพใหม่ในพื้นที่มาเปรียบเทียบกับอาชีพทางการเกษตรเดิมของพื้นที่ภาคใต้ ทั้งด้านประมง ปศุสัตว์ และพืชเศรษฐกิจหลัก เช่น ทุเรียน ผลไม้อื่น ๆ ปาล์มน้ำมัน และยางพารา ที่ทำรายได้ให้กับประชาชนภาคใต้มาอย่างยาวนาน การที่จะขยายพื้นที่ปลูกหม่อนเลี้ยงไหมและผลิตเส้นไหมในพื้นที่ให้เพียงพอกับความต้องการจึงเป็นข้อจำกัดหนึ่ง ซึ่งต้องอาศัยระยะเวลาพอสมควรในการสร้างความร่วมมือและขยายอาชีพหม่อนไหมสู่ชุมชน
รัฐมนตรีว่าการกระทรวงเกษตรและสหกรณ์ กล่าวว่า โครงการสัมมนาเชื่อมโยงตลาดเส้นไหมระหว่างเกษตรกรผู้ผลิตเส้นไหมกับกลุ่มเกษตรกรผู้ทอผ้าไหม เป็นโครงการที่สอดคล้องกับนโยบายการตลาดนำการผลิตของกระทรวงเกษตรและสหกรณ์ ซึ่งเป็นแนวคิดในการบริหารจัดการสินค้าเกษตรแบบใหม่ มีเป้าหมายให้เกษตรกรมีรายได้แน่นอน มีความมั่นคงในการประกอบอาชีพ โดยได้สั่งการให้หน่วยงานทั้งในส่วนกลางและส่วนภูมิภาคดำเนินการร่วมกันอย่างบูรณาการ แสวงหาความร่วมมือจากภาคีเครือข่าย โดยเฉพาะจากผู้ประกอบการและภาคเอกชน เพื่อทราบข้อมูลความต้องการด้านการตลาด และจับคู่กับภาคการผลิตของเกษตรกรและสถาบันเกษตรกร นำมาวางแผนการผลิต ทั้งในเชิงปริมาณและคุณภาพ ให้ได้มาตรฐานตรงตามความต้องการของตลาด ซึ่งการจัดงานในวันนี้ ถือเป็นการขับเคลื่อนนโยบายการตลาดนำการผลิต ที่ภาครัฐเป็นตัวกลางในการประสานงานจับคู่ระหว่างเกษตรกรผู้ผลิตเส้นไหม และกลุ่มเกษตรกรผู้รับซื้อวัตถุดิบ ที่จะได้เส้นไหมที่มีคุณภาพไปทอผ้าไหมในราคาที่เป็นธรรม
สำหรับการจัดงานในวันนี้ มีเกษตรกรผู้ปลูกหม่อนเลี้ยงไหม เกษตรกรผู้ผลิตเส้นไหม ผู้ประกอบการด้านเส้นไหม และกลุ่มผู้ทอผ้าไหม เข้าร่วม โดยเป็นเกษตรกรกลุ่มผู้ผลิตเส้นไหม เดินทางมาจากพื้นที่ภาคอีสานของสำนักงานหม่อนไหมเฉลิมพระเกียรติฯ เขต 3 จ.ขอนแก่น และเขต 4 จ.นครราชสีมา ผู้ประกอบการเส้นไหมจากบริษัท จุลไหมไทย จำกัด เกษตรกรปลูกหม่อนเลี้ยงไหมและทอผ้าไหมในหลายจังหวัด อาทิ จ.ประจวบคีรีขันธ์ เพชรบุรี ราชบุรี กาญจนบุรี อุทัยธานี ชุมพร ตรัง พัทลุง นครศรีธรรมราช เป็นต้น ซึ่งการเชื่อมโยงตลาดเส้นไหมดังกล่าว จะเป็นการจับคู่ทางธุรกิจให้สามารถวางแผนการผลิต ทั้งในเชิงปริมาณและเชิงคุณภาพ มีมาตรฐาน และตรงตามความต้องการของตลาด เพื่อเพิ่มปริมาณการผลิตสินค้าผ้าไหมในเขตภาคกลางตอนล่างและภาคใต้ให้มากขึ้น และเพิ่มความสามารถในการแข่งขันการผลิตสินค้าหม่อนไหมของไทยและในตลาดสากลต่อไป
วันพฤหัสบดีที่ 23 กุมภาพันธ์ 2566
รมว.พม. แนะสร้างอาชีพใหม่ที่ยั่งยืนให้กลุ่มชาติพันธุ์  พร้อมดึงเครือข่ายแก้ปัญหาการค้ามนุษย์ จ.ตาก
รมว.พม. แนะสร้างอาชีพใหม่ที่ยั่งยืนให้กลุ่มชาติพันธุ์  พร้อมดึงเครือข่ายแก้ปัญหาการค้ามนุษย์ จ.ตาก
เมื่อวันที่ 22 ก.พ. 66เวลา 12.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยผู้บริหารกระทรวง พม. ลงพื้นที่จังหวัดตาก ณ โรงเรียนท่านผู้หญิงพรสม กุณฑลจินดา ตำบลสามหมื่น อำเภอแม่ระมาด เพื่อสร้างเครือข่ายกระทรวง พม. ที่เข้มแข็งในการช่วยเหลือและส่งเสริมการจัดสวัสดิการสังคมที่เหมาะสมสำหรับประชาชนกลุ่มเป้าหมายและกลุ่มเปราะบาง ด้วยการมอบประกาศนียบัตรสำหรับอาสาสมัครพัฒนาสังคมและความมั่นคงของมนุษย์ (อพม.) ผู้ผ่านการอบรม และผู้ปฏิบัติงานด้วยความเข้มแข็ง รวม 60 คน อีกทั้งมอบประกาศนียบัตรผู้ผ่านการอบรมยกระดับผ้าชนเผ่า (กะเหรี่ยง) 20 คน และผู้ผ่านการอบรมผู้ตัดสินกีฬาวอลเลย์บอล 15 คน นอกจากนี้ มีการมอบอุปกรณ์กีฬาให้กับเด็กนักเรียน เพื่อเสริมทักษะชีวิตในการใช้เวลาว่างให้เกิดประโยชน์
นายจุติ กล่าวว่า วันนี้ ได้หารือกับทางโรงเรียนฯ เกี่ยวกับแนวทางความร่วมมือในการช่วยเหลือและส่งเสริมพี่น้องกลุ่มชาติพันธุ์ในพื้นที่ให้คุณภาพชีวิตดีขึ้น และได้พบปะพูดคุยกับพี่น้องชาติพันธุ์ ซึ่งอยากจะประกาศความยิ่งใหญ่ของวัฒนธรรมของกลุ่มชาติพันธุ์ ขอให้รักษาวัฒนธรรมและสอนให้ลูกหลานมีความรู้ทันการเปลี่ยนแปลงของโลก โดยเฉพาะด้านเทคโนโลยีการสื่อสาร อีกทั้งต้องก้าวข้ามความยากจน โดยใช้ต้นทุนทางวัฒนธรรม ต้นทุนของความอยากรู้อยากเห็นสิ่งใหม่ๆ และต้องตั้งใจทำให้ได้ ซึ่งรัฐบาล โดยกระทรวง พม. และหน่วยงานที่เกี่ยวข้องจะคอยเป็นที่ปรึกษาแนะนำในการทำอาชีพที่สร้างรายได้ให้กับทุกคนในพื้นที่ หากทุกคนมีความขยัน อดทน และอยากเรียนรู้ จะทำให้มีอาชีพที่ยั่งยืนได้ นอกจากนี้ ต้องสนับสนุนให้คนรุ่นใหม่ในชุมชนได้มีอาชีพใหม่ๆ โดยให้ลูกหลานได้เรียนรู้และฝึกทักษะอาชีพต่างๆ เพื่อให้สามารถประกอบอาชีพใหม่และมีรายได้เลี้ยงตนเองและครอบครัวได้ในอนาคต
นายจุติ กล่าวเพิ่มเติมว่า ตนและคณะผู้บริหารกระทรวง พม. ยังได้ร่วมหารือและรับฟังการรายงานสถานการณ์การค้ามนุษย์ในระดับพื้นที่จังหวัดตาก โดยมีทีม One Home พม.จังหวัดตาก สถานีตำรวจภูธรแม่สอด ผู้แทนหน่วยงานที่เกี่ยวข้องและหน่วยงานภาคประชาสังคมในพื้นที่ได้เข้าร่วมหารือ และได้มอบหมายนางสาวแรมรุ้ง วรวัธ รองปลัดกระทรวง พม. ร่วมกับทีม One Home พม.จังหวัดตาก ลงพื้นที่ตรวจเยี่ยมและติดตามสถานประกอบการในพื้นที่อำเภอแม่สอด เพื่อรับฟังปัญหาต่างๆ และให้ข้อมูล ความรู้ที่จะเป็นการทำงานป้องกันปัญหาการค้ามนุษย์ร่วมกัน อีกทั้งสร้างความตระหนักรู้และความร่วมมือกับภาคประชาสังคมในพื้นที่ให้เกิดความเข้มแข็ง เนื่องจากพื้นที่อำเภอแม่สอดเป็นพื้นที่เศรษฐกิจที่มีความสำคัญ ดังนั้น การสร้างความร่วมมือระหว่างภาคีเครือข่ายทุกภาคส่วนทั้งภาครัฐ ธุรกิจเอกชน และประชาสังคม จะแสดงให้เห็นถึงพลังของประเทศไทยในการป้องกันปัญหาการค้ามนุษย์ของประเทศไทยให้หมดสิ้นไป
#ช่วย24ชั่วโมง
#พม24ชม
#ข่าวพม
วันจันทร์ที่ 27 กุมภาพันธ์ 2566
27/02/2566
SME D Bank รับ 2 รางวัลใหญ่เชิดชูเกียรติแห่งปี 2565 ‘สุดยอดองค์กรและผู้บริหาร’ ตอกย้ำบทบาท ‘ธนาคารเพื่อเอสเอ็มอีไทย’
SME D Bank รับรางวัลเชิดชูเกียรติ จากนิตยสาร  “CEO THAILAND” โดยได้รับเลือก 2 รางวัล ได้แก่ “สุดยอดองค์กรแห่งปี” สาขาองค์กรผู้ส่งเสริมภาคธุรกิจ SME และกก.ผจก.SME D Bank รับรางวัล “สุดยอดผู้บริหารแห่งปี” สาขาส่งเสริมภาคธุรกิจ SME ยอดเยี่ยม
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank รับรางวัลเชิดชูเกียรติ จากนิตยสาร “CEO THAILAND” สื่อมวลชนด้านธุรกิจและเศรษฐกิจ ที่ได้คัดเลือกและมอบรางวัลให้แก่องค์กรและผู้บริหารที่มีผลงานโดดเด่นตลอดปี 2565 ที่ผ่านมา โดย SME D Bank ได้รับเลือก 2 รางวัล ได้แก่ “สุดยอดองค์กรแห่งปี” สาขาองค์กรผู้ส่งเสริมภาคธุรกิจ SME จากบทบาทสำคัญในการเป็นธนาคารเพื่อเอสเอ็มอีไทย ดำเนินนโยบายที่ได้รับมอบหมายจากรัฐบาล ช่วยเหลือผู้ประกอบการเอสเอ็มอีไทย ก้าวผ่านสถานการณ์โควิด-19 ได้อย่างแข็งแกร่ง ผ่านกระบวนการ “เติมทุนคู่พัฒนา” โดยปี 2565 ที่ผ่านมา สร้างสถิติใหม่พาผู้ประกอบการเอสเอ็มอีเข้าถึงแหล่งทุนกว่า 68,800 ล้านบาท ซึ่งยอดดังกล่าว สูงสุดตั้งแต่ก่อตั้งธนาคารมากว่า 21 ปี ควบคู่กับช่วยพัฒนาผ่านความร่วมมือกับหน่วยงานพันธมิตร ทั้งภาครัฐและเอกชน จัดกิจกรรมเพิ่มศักยภาพ สร้างรายได้ ขยายตลาด มีผู้ประกอบการเอสเอ็มอีไทยเข้าร่วมกว่า 21,000 ราย ขณะเดียวกัน ยังโดดเด่นด้านธรรมาภิบาล คำนึงถึงกลุ่มผู้มีส่วนได้เสีย ยึดคุณธรรม โปร่งใส ตรวจสอบได้ รวมถึง ให้ความสำคัญด้านสิทธิมนุษยชน โดยเป็นสถาบันการเงินแห่งแรกที่ได้รับรางวัล“องค์กรต้นแบบด้านสิทธิมนุษยชน” จากกรมคุ้มครองสิทธิและเสรีภาพ กระทรวงยุติธรรม
นอกจากนั้น นางสาวนารถนารี รัฐปัตย์ กรรมการผู้จัดการ SME D Bank ได้รับรางวัล “สุดยอดผู้บริหารแห่งปี” สาขาส่งเสริมภาคธุรกิจ SME ยอดเยี่ยมแห่งปี จากผลงานโดดเด่นของการเป็นผู้บริหารยุคใหม่ พลิกโฉมองค์กรเติบโตก้าวกระโดด สามารถเป็นแกนกลางเชื่อมโยงการทำงาน ทั้งคณะกรรมการ ผู้บริหาร และพนักงาน ให้หลอมรวมเป็นหนึ่งเดียวอย่างไร้รอยต่อ อีกทั้ง นำระบบดิจิทัลมาเพิ่มประสิทธิภาพการทำงาน อำนวยความสะดวกให้ผู้ประกอบการเอสเอ็มอีเข้าถึงบริการของ SME D Bank ได้ง่ายทุกที่ทุกเวลา ส่งผลให้ตลอดระยะเวลา 3 ปีที่ผ่านมา แม้จะอยู่ในช่วงสถานการณ์โควิด-19 ทว่า SME D Bank ภายใต้การนำของนางสาวนารถนารี สามารถเติมทุนช่วยเหลือผู้ประกอบการเอสเอ็มอีได้กว่า 160,000 ล้านบาท ก่อให้เกิดเงินหมุนเวียนในระบบเศรษฐกิจไทยกว่า 735,000 ล้านบาท รักษาการจ้างงานได้กว่า 629,000 อัตรา มีส่วนสำคัญให้ผู้ประกอบการเอสเอ็มอีไทย สามารถประคับประคองรักษาธุรกิจ ก้าวผ่านวิกฤตโควิด-19 ได้ด้วยดี และพร้อมจะเดินหน้าต่อไปสู่การเติบโตอย่างเข้มแข็งและยั่งยืนในอนาคต
วันอังคารที่ 28 กุมภาพันธ์ 2566
โครงการบ้านล้านหลัง ระยะที่ 3 ให้สินเชื่อซื้อบ้านรายละไม่เกิน 1.5 ล้านบาท
วันศุกร์ที่ 24 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนให้ประชาชนมีที่อยู่อาศัยเป็นของตนเอง
จึงเห็นชอบโครงการสินเชื่อเพื่อที่อยู่อาศัยแห่งรัฐ หรือ โครงการบ้านล้านหลังระยะที่ 3
โดยเป็นการสนับสนุนสินเชื่อสูงสุดรายละ 1,500,000 บาท/หน่วย สำหรับประชาชนผู้มีรายได้น้อย
กลุ่มคนวัยทำงาน หรือกำลังเริ่มต้นสร้างครอบครัว
ให้สามารถมีที่อยู่อาศัยเป็นของตนเองได้ในราคาที่เหมาะสมกับศักยภาพ ระยะเวลากู้ยืมสูงสุดไม่เกิน 40 ปี
อัตราดอกเบี้ยคงที่ร้อยละ 3 ต่อปีในช่วง 5 ปีแรก ฟรีค่าธรรมเนียมประเมินราคาหลักประกัน สูงสุด 2,300
บาท และค่าจดทะเบียนนิติกรรมจำนองร้อยละ 1 ของวงเงินจำนอง ผู้สนใจยื่นคำขอสินเชื่อได้ตั้งแต่บัดนี้ – 30
ธ.ค.2568 ที่ ธอส. ทุกสาขาทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี